મુલુંડ પોલીસે જણાવ્યું હતું કે ‘મુલુંડ કૉલોનીમાં જયશાસ્ત્રીનગરમાં આવેલી ડ્રીમલૅન્ડ સોસાયટીમાં સુરેશ ગણાત્રા તેમની પત્ની, દીકરો, પુત્રવધૂ અને તેમના છોકરા સાથે રહે છે. તેમના ઘરે છેલ્લાં ચાર વર્ષથી મૂળ નેપાલનો પણ મુલુંડ (વેસ્ટ)માં વૈશાલીનગરમાં રહેતો દીપક તેજબહાદુર શાહુ કામ કરતો હતો. લગભગ એક વર્ષ પહેલાં જ તે કોઈ કારણસર નોકરી છોડી ગયો હતો. જોકે ચાર મહિના પહેલાં તે પાછો તેમના પરિવારમાં નોકર તરીકે જોડાયો હતો. તે ઘરમાં અત્યંત વિશ્વાસુ હતો. શનિવારે બપોરે ૨.૩૦ વાગ્યાની આસપાસ આખો ગણાત્રા પરિવાર કુર્લામાં દિવાળીની શૉપિંગ કરવા ગયો હતો અને સાંજે તેઓ આવ્યા ત્યારે તેમને ચોરીની જાણ થઈ હતી.’